ועדת הכספים, כנסת 20, פרוטוקול מספר 549, 2016-12-12 10:20

משה גפני: אישור מוסדות ציבור לעניין סעיף 46.

<לילה פרישר: הרשימה כוללת 54 גופים שביקשו הכרה לעניין סעיף 46, וגוף אחד שביקש הכרה לעניין סעיף 61 לחוק מיסוי מקרקעין.

<לילה פרישר: הגופים נבחנו, נבדקו והומלצו בוועדה של רשות המיסים.

<לילה פרישר: כולם זכאים לפי הקריטריונים שלנו.

<לילה פרישר: אלו הבדיקות שאנחנו עשינו.

משה גפני: מה לגבי ניהול תקין?

<בנימין למקין: לכל הגופים יש אישור ניהול תקין.

מיקי לוי: אני מבקש להפריד את מספר 5 ברשימה, את עמותת מדרשת הגולן, מכיוון שגבריאל חמו חשוד במתן שוחד.

מיקי לוי: הוא לא יכול להמשיך לשמש כמנכ"ל או כיו"ר כשיש עננה כזאת על ראשו.

מיקי לוי: כתוב שהוא הבולדוזר של רמת הגולן.

משה גפני: זה רציני מה שאתה אומר?

מיקי רוזנטל: זה נמצא בחקירה משטרה.

מיקי רוזנטל: יש המלצות להעמיד לדין, אני לא יודע את מי או את מה.

מיקי רוזנטל: הוא היה אחד הנחקרים בעניין, לכן ראוי שנפריד אותו.

מיקי רוזנטל: אנחנו לא מאשימים אותו.

משה גפני: הוועדה כאן לא קובעת שום דבר.

משה גפני: מה שעשינו בעבר זה שברגע שהיו חשדות היינו מפרידים מהרשימה, היינו מבקשים לבדוק פעם נוספת ולחזור עם תשובה.

מיקי רוזנטל: אם יוחלף האיש ויבוא מישהו אחר, אנחנו נאשר.

מיקי רוזנטל: אין לנו בעיה עם הארגון, הארגון עושה דברים מצוינים.

מיקי לוי: את מספר 9 אני מבקש לבדוק, כי יו"ר העמותה נעצר לפני כ-5 שנים לחודשיים וחצי, אחר כך גם היה במעצר בית.

מיקי לוי: אני מבקש שתבדקו לי איפה זה עומד, למה.

מיקי לוי: יכול להיות שאין בידיה של המשטרה מספיק ראיות, יכול להיות שהיא סגרה את התיק.

מיקי לוי: בהמשך למה שנאמר, אם יתחלף ראש העמותה או המנכ"ל, אין לנו דבר וחצי דבר נגד העמותה.

משה גפני: אנחנו לא קובעים שום עמדה לגבי שתי העמותות האלו.

משה גפני: הוועדה לא אומרת אם מישהו אשם או לא אשם, זה לא התפקיד שלנו.

משה גפני: כדי לתת להם את סעיף 46, אנחנו רוצים בדיקה נוספת היות ויש חשדות לפלילים.

משה גפני: אם יחליפו את היו"ר, בישיבה הבאה נאשר את זה.

משה גפני: אם לא, אנחנו מבקשים לדעת איפה עומד הנושא, אם אפשר לאשר או אי אפשר לאשר את זה.

משה גפני: מבחינת

משה גפני: כם זה בסדר גמור, עבר את כל האישורים.

משה גפני: מנקודת הראות של חברי הוועדה יש חשד.

<לילה פרישר: חשד של מינהל ציבורי לא תקין?

מיקי רוזנטל: לא.

מיקי רוזנטל: יש שם שני אנשים שכנגד אחד מהם התנהלה חקירה לאחרונה, כנגד השני התנהלה חקירה לפני 5 שנים.

מיקי רוזנטל: אם יחליטו לא להעמיד אותי לדין, אין שום בעיה, אפשר לאשר, אבל עדיין אין החלטה.

מיקי רוזנטל: ההליך נמצא בעיצומו.

מיקי רוזנטל: אנחנו לא יכולים לאשר על אדם שיש עליו צל כזה.

משה גפני: נוריד את זה.

משה גפני: תביאו את זה כמה שיותר מהר.

משה גפני: להוציא את סעיפים 5 ו-9, מי בעד אישור הרשימה שסימנה: 1067-16, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין

משה גפני: יש לנו את אישור מוסדות ציבור לעניין סעיף 61, את הרשימה שסימנה: 1069-16.

משה גפני: מי בעד אישור הסעיף, ירים את ידו?

משה גפני: מי נגד, מי נמנע?

משה גפני: בעד – פה אחד

משה גפני: נמנעים – אין